All Too Well

"All Too Well" (בעברית: "יוֹתֵר מִדַּי טוֹב") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red. השיר יצא לאור ב-22 באוקטובר 2012, בסמוך לצאת האלבום עצמו, על ידי חברת התקליטים ביג משין רקורדס. "All Too Well" הוא בלדת פאוור מסוגת הקאנטרי והרוק הקל, המדברת על עוגמת נפש שנגרמה כתוצאה ממערכת יחסים רומנטית שחדלה מלהתקיים, תוך שימוש במטפורות ודימויים המעצימים את תחושותיה ורגשותיה של סוויפט. השיר בוצע לראשונה ב-26 בינואר 2014, במהלך טקס פרסי גראמי ה-56. מבקרי מוזיקה עכשווית למבוגרים שיבחו את הפקתו ואת מילותיו של השיר, שלטענתם "מעוררות אצל המאזין סערת רגשות", תוך שהכריזו עליו כעל השיר הטוב ביותר מ-Red. בנוסף לכך, הם הכתירו אותו לשיר הטוב ביותר בקריירה של סוויפט. הוא הפך לשיר הדגל שלה בקרב מעריציה, תוך שהוא דורג במקום הראשון ברשימות רבות בהן דורגו כל שיריה לפי הסדר, כמו רשימת "השירים הטובים ביותר של טיילור סוויפט, לפי דירוג" שפורסמה על ידי NME. מבחינה מסחרית, השיר זכה להצלחה רבה אף על פי שלא יצא כסינגל. הוא הגיע למקום ה-80 במצעד הבילבורד הוט 100, תוך שהגיע למקום ה-17 במצעד שירי הקאנטרי ולמקום ה-58 במצעד הקאנטרי איירפליי. בקנדה הוט 100 הוא דורג במקום ה-59. ב-23 ביולי 2018, העניק איגוד תעשיית ההקלטות האמריקאי (RIAA) לשיר את תואר הזהב, על מכירות של למעלה מ-500,000 עותקים במדינה, מה שהופך אותו לאחד מהשירים הראשונים בהיסטוריית המדינה שלא יצאו כסינגלים וקיבלו את התואר הזה. הגרסה שהוקלטה מחדש של "All Too Well", והגרסה הלא ערוכה שלו, בת 10 הדקות, יצאו לאור ב-12 בנובמבר 2021, כחלק מאלבום ההוצאה החוזרת השני של סוויפט, Red (Taylor's Version); סרט קצר המבוסס על השיר, All Too Well: The Short Film, בכיכובם של סוויפט, סיידי סינק ודילן או'בריאן, הופץ לצד האלבום ב-12 בנובמבר. "All Too Well" היה השיר הראשון שכתבה סוויפט לאלבומה, Red. בעת ששיתפה פעולה עם כותבים ופזמונאים שונים ב-Red, סוויפט כתבה את השיר יחד עם ליז רוז, עמה כתבה שירים רבים באלבומיה הקודמים. רוז אמרה כי סוויפט ביקשה ממנה באופן בלתי צפוי לעזור לכתוב את השיר כפרויקט חד פעמי, לאחר שלא שיתפה פעולה עם סוויפט במשך כמה שנים. סוויפט החלה לכתוב את השיר בעצמה באופן בלתי צפוי: "הליריקה שאני הכי גאה בה מ-Red מופיעה ב-"All Too Well": "והתקשרת אליי שוב רק כדי להפר אותי כמו הבטחה; (מעשה) כה אכזרי בשמה של הכנות". השורות האלה הן משהו שהגעתי אליהן בעת שהתלבטתי כיצד הלחן של השיר יישמע. פשוט ניגנתי את האקורדים האלה שוב ושוב על הבמה והלהקה שלי הצטרפה אליי. אלה היו שורות שלא יצאו לי מהראש. עברתי אז תקופה ממש קשה, והלהקה שלי הצטרפה אליי ומשם הכול התגלגל הלאה". — סוויפט בריאיון ל-Pop Dust במקור, אורכו של השיר היה מעל ל-10 דקות. בריאיון לפודקאסט של מגזין רולינג סטון, 500 Greatest Albums, סיפרה סוויפט ”זה כלל את מילת ה-F ובעצם אני זוכרת שהסאונדמן שלי [אמר] 'היי, צרבתי תקליטור של הדבר ההוא שעשית למקרה שתרצי.' בסופו של דבר לקחתי אותו הביתה והקשבתי לו. ואמרתי 'אני באמת אוהבת את זה אבל זה באורך של 10 דקות ואני צריכה לקצץ את זה.” על מנת להגיע לגרסתו הסופית של השיר חתכו סוויפט וליז רוז שבעה בתים של השיר. גם לאחר קיצורו, "All Too Well" הוא השיר הארוך ביותר באלבום ואורכו הוא 5 דקות ו-28 שניות. השיר הופק על ידי נייתן צ'פמן וסוויפט והמסר הסודי שלו בהערות האלבום של Red הוא "MAPLE LATTES". מבקרים שונים קישרו את מילות השיר ואת המסר הסודי שלו למערכת היחסים הקודמת של סוויפט עם ג'ייק ג'ילנהול. מבחינה לירית, השיר נחשב לאחד משיריה האהובים ביותר של סוויפט. הוא תואר כשיר שבאמצעותו "היא חוזרת בזמן ומביטה בזיכרונותיה הטובים והגרועים ביותר עם בן זוגה לשעבר, תוך שהיא גורמת למאזין להרגיש כאילו הוא במרכז הסיטואציה". סוויפט אמרה ל-Pop Dust שהיא החלה לכתוב את השיר כבר בשנת 2011. ליז רוז שהשתתפה בכתיבתו, הסבירה כי הוא היה באורך של 10–15 דקות לפני שהיא עזרה לסוויפט לערוך אותו. סוויפט שיתפה כמה חלקים מהגרסה הראשונית שלו במהדורה מיוחדת של אלבומה, Lover. מבקרי מוזיקה ואתרים שונים הסיקו כי סוויפט שאבה השראה ממערכת היחסים שלה עם השחקן ג'ייק ג'ילנהול. בריאיון שנערך עם הווארד סטרן בשנת 2015, טען ג'ילנהול כי הוא לא חושב שהיא כתבה את השיר עליו. "All Too Well" הוא הרצועה החמישית ב-Red והוא הושווה לשירים כמו "Cold as You",‏ "White Horse" ו-"Dear John". את האינטרו של השיר, פותחת סוויפט עם שלוש השורות "עברתי איתך דרך הדלת; האוויר היה קר; אבל משהו בזה הרגיש איכשהו כמו בבית, ואני". השורה הראשונה מדברת על הליכה דרך דלת והיא משמשת כמטפורה לציון התחלה של משהו חדש כמו סיפור אהבה. סוויפט מסבירה שבהתחלה היה קר מאז שהם נפגשו (מטפורה לחוסר ודאות לגבי מערכת היחסים עם בן זוגה), אך במקביל היא מסבירה שהיא מרגישה איתו כמו בבית והיא מודעת לכך שזו יכולה להיות התחלה של משהו חשוב. היא ממשיכה ושרה "השארתי את הצעיף שלי בבית של אחותך; ועדיין יש לך את זה; במגירה שלך, אפילו עכשיו". סוויפט לבשה לעיתים קרובות צעיף משובץ בדייטים עם ג'ייק ג'ילנהול, והיא התייחסה לכך בקליפ של "We Are Never Ever Getting Back Together". השארתו במגירה היא סימן לכך שג'ילנהול עדיין יכול לחזור להיות עמה, אך עם זאת, היא כבר לא חלק משמעותי בחייו כפי שהייתה קודם. אחותו של ג'ילנהול, מגי, אמרה לאנדי כהן (אנ') שהמילים האלה בלבלו אותה והצהירה כי: "אתה יודע, מעולם לא הבנתי מדוע כולם שאלו אותי על הצעיף הזה. [...] זה לגמרי אפשרי (שהיא השאירה אותו אצלי), אני לא יודעת. אבל כולם שאלו אותי על זה בעבר, ותהיתי לעצמי 'במה מדובר?'". את הבית הראשון היא פותחת בשלוש השורות "הו, המזג המתוק שלך; והמבט רחב העיניים שלי; אנחנו שרים במכונית, הולכים לאיבוד בצפון המדינה", שמדברות על כך שהיא "נפלה" בקסמיו בהתחלה, היות שהוא התנהג אליה בצורה אדיבה וחמה, בזמן שהיא הייתה נאיבית. שורות אלה מתייחסות ל-"Sweet Disposition" של דה טמפר טראפ, הלהקה האהובה על ג'ילנהול. כמו כן, היא מספרת על כך שהם יצאו לטיולי כבישים, שרו שירים ונהנו מהזמן המשותף יחד. הדבר עשוי לסמל אירוע מתוקשר שלהם, במהלכו יצאו לטייל בחוות פישקיל. באומרה "והמבט רחב העיניים שלי", היא מתארת עצמה כנאיבית שהסתכלה על בן זוגה ביראת כבוד; דבר מנוגד למה שתיארה בשירה "We Are Never Ever Getting Back Together". היא סוגרת את הבית עם שתי השורות "עלי סתיו נושרים כמו חלקים שחוזרים למקומם; ואני יכולה לדמיין את זה אחרי כל הימים האלה". עלים שנושרים באופן אקראי מעצים בסתיו הם חלק טבעי ממחזור העונה, אך לטענתה ההתרחשות הייתה כה מתאימה לרגע, עד שנראה שכל עלה נופל באופן אמנותי בדיוק במקום הנכון. הדבר מצביע על כך שהזיכרון של סוויפט מסוגל לגולל את כל מה שאירע, בצורה מפורטת לכאורה. אף על פי שהיא רוצה לשכוח מהקשר, היא עדיין יכולה לדמיין את כל הרגעים שהם בילו יחד, כולל את הדרך בה העלים נפלו על האדמה. שלוש המילים "חלקים שחוזרים למקומם" רומזות גם על התאחדות שכן לדבריה, אהבה היא כמו חידה מורכבת וזאת, בנוסף לכך שמערכת היחסים ביניהם התהדקה באותו הרגע. סוויפט מזכירה את הסתיו גם בשירה "Red", מאותו האלבום בו היא אומרת: "[לאהוב אותו היה] כמו הצבעים בסתיו, כה בהירים, רגע לפני שהם הופכים לכהים". את קדם-הפזמון הראשון היא פותחת בשורות "ואני יודעת שזה מזמן נעלם; והקסם הזה כבר לא כאן; ואולי אני בסדר, אבל אני בכלל לא בסדר; או, או, או". סוויפט משתמשת בצמד המילים "מזמן נעלם", גם בשיר "I Knew You Were Trouble" שנכלל ב-Red, בשורות "והוא מזמן נעלם, כשהוא לידי; ואני מבינה שהאשמה היא בי" ובשורות "הוא מזמן נעלם כשפגש אותי; ואני מבינה שהבדיחה היא עליי, היי!". לאחר קדם-הפזמון, היא מתחילה לשיר את הפזמון עצמו ומתחילה בשורה "כי אנחנו שם שוב, ברחוב העירוני הקטן ההוא" וממשיכה "כמעט עברת באדום כי הסתכלת עליי". השורה השנייה מביניהן תוארה כ"אחת מהשורות הרומנטיות ביותר שנכתבו", תוך שהמשמעות עצמה היא שאהובה הוסח על ידה עד כדי כך שהוא כמעט הרג אותם. כאשר היא מזכירה את הצבע האדום, היא מתייחסת לאלבום Red עצמו, שצבעו מסמל תשוקה לכאורה. יתרה מכך, הרעיון לסכן את החיים בעקבות תשוקה ואהבה הוא רעיון ידוע שמופיע פעמים רבות בספרות ובעולם המוזיקה, כמו "רומיאו ויוליה" מאת ויליאם שייקספיר והגרסה המחודשת של מארק נופלר לשיר "Romeo and Juliet". סוויפט מתארת סיטואציה דומה בשירה "Style": "הוא לא יכול להשאיר את עיניו הפרועות על הכביש". זו לא הפעם הראשונה שהיא משתמשת במטפורות של רמזור. היא משתמשת במטפורות האלה גם ברצועה הראשונה ("State of Grace") וה-11 ("Holy Ground") ב-Red. בריאיון למגזין Wonderland היא דיברה על כך. היא סוגרת את הפזמון עם השורה "רוח בשיערי, הייתי שם, אני זוכרת את זה טוב מדי". השימוש בצמד המילים "רוח בשערי" נועד להזכיר את הזמנים שהם (סוויפט ובן הזוג שלה) היו חסרי דאגות ונהנו יחד. הדבר הוא טשטוש בין המציאות של סוויפט לבין מה שהיא רוצה לזכור ממערכת היחסים שהייתה. היא מאמינה שמערכת היחסים הייתה "מושלמת" לכאורה, ומוסיפה כי מרוב שהיא נהנתה במהלכה, היא זוכרת את הכל "טוב מדי", עד כדי כך שהיא לא מסוגלת לשכוח דבר. בבית השני, היא מציינת זיכרונות עבר ושרה "אלבום תמונות על השיש; הלחיים שלך נהיו אדומות; פעם היית ילד קטן עם משקפיים במיטה וחצי". ב-29 בספטמבר 2020, הפיץ ג'ילנהול תמונה של עצמו מילדותו עם משקפיים, כפי שסוויפט תיארה אותו בשיר עצמו. בהמשך, היא שרה "ואמא שלך מספרת עליך סיפורים מחוויותיך בקבוצת הטי-בול שלך; אתה מדבר איתי על העבר שלך; חושב שהעתיד שלך הוא אני". בריאיון שנערך עם אלן דג'נרס במסגרת התוכנית "המופע של אלן דג'נרס", ג'ילנהול אמר שהוא מכיר את בנות הזוג שלו למשפחתו כבר בפגישה הראשונה שלהם, דבר שמצביע על כך שסוויפט פגשה את אמו ושמעה ממנה סיפורים שונים עליו. קדם-הפזמון השני שונה בתכליתו מזה הראשון, אך הוא נפתח בצורה דומה עם המשפט "ואני יודעת שזה מזמן נעלם" וממשיך עם "לא יכולתי לעשות שום דבר אחר" ולאחר מכן, מצהירה סוויפט כי: "ואני שוכחת ממך מספיק זמן; לשכוח למה הייתי צריכה". השורות האלה עוררו סערת ברשתות החברתיות היות שהזמר-יצר מאט ניתנסון טען שסוויפט גנבה ממנו אותן ומקורן הוא בשירו "I Saw". הוא הביע על כך ביקורת בטוויטר, אך מחק את הציוץ לאחר מכן. הפזמון השני שונה מהראשון והוא כולל בתוכו שלוש שורות: "כי הנה אנחנו שוב, באמצע הלילה; אנחנו רוקדים סביב המטבח לאור המקרר; במורד המדרגות הייתי שם, אני זוכרת את זה טוב מדי, כן". סוויפט מסבירה שהיא חובבת ריקודים עם בני הזוג שלה. זהו הנושא של השירים שלה "Dancing with Our Hands Tied" (מאלבומה השישי, Reputation) ו-"Out of the Woods". (מאלבומה החמישי, 1989) בנוסף לכך, היא משתמשת בדימויים "אמצע הלילה" ו"אור המקרר" על מנת להדגיש את האינטימיות שהיא חשה בינה לבין בן הזוג שלה באותם הלילות בהם הם בילו יחד. בניגוד לפזמון הראשון, בו היא מספרת על כך שהתשוקה ביניהם כמעט המיטה עליהם אסון (לעבור באור אדום, הוא גורם נפוץ לתאונת דרכים), בפזמון הזה היא מספרת על החוויות האינטימיות והפחות מסוכנות לכאורה שהם עברו יחד. הגשר המוזיקלי מתחיל ב-5 השורות "אולי הלכנו לאיבוד בתרגום; אולי ביקשתי יותר מדי; אבל אולי הדבר הזה היה יצירת מופת; עד שתקרע את הכול; רצה מפחד, הייתי שם, אני זוכרת את זה טוב מדי". נראה שלסוויפט וג'ילנהול היו שני רעיונות שונים לגבי הדרך שבה מערכת היחסים שלהם הייתה אמורה להתקדם; היא רצתה מערכת יחסים רצינית וארוכת טווח בזמן שהוא עדיין לא רצה להתחייב, ברח ממנה ו"קרע" את כל מה שהיה להם. בנוסף, "אבודים בתרגום" הוא סרט דרמה קומית משנת 2003, שתואר כאחד מהסרטים הטובים ביותר שיצאו בשנות האלפיים. בסרט מופיעים שניים שמנסים ליצור מערכת יחסים, אך הדבר הופך מסובך והאזכור של הסרט בשיר הוא ככל הנראה מכוון. צמד המילים "אבדנו בתרגום" מסמל גם את העובדה שהיא מציגה את נוכח העובדה שייתכן והם הפסיקו לתקשר והדבר הוביל אותם לקצם שכן, תרגום משבש לעיתים קרובות את משמעות הטקסט. שתי השורות הבאות: "והתקשרת אליי שוב רק כדי להפר אותי כמו הבטחה; (מעשה) כה אכזרי בשמה של הכנות" — סוויפט, בשיר הוגדרו כשתיים מהשורות הטובות ביותר שנכתבו בכל הזמנים בעולם המוזיקה וכשורות הטובות ביותר שסוויפט כתבה במהלך הקריירה שלה. היא עצמה דיברה על השורות האלה בריאיון עם Pop Dust, והצהירה כי: "אלה שתי השורות שאני הכי גאה בעצמי שכתבתי. זה פשוט הגיע מתוכי. ניגנתי את האקורדים האלה שוב ושוב". אותה שיחת הטלפון הכאובה לכאורה, עשויה להיות אותה השיחה שהיא מתארת ברצועה "The Moment I Knew" (שנכללת בגרסת הדלוקס של Red בלבד), המפרטת כיצד בן זוגה לשעבר (ככל הנראה ג'ילנהול), שכח את יום הולדתה ולא הגיע למסיבה שלה. היא סוגרת את הגשר המוזיקלי עם שלוש השורות "אני פיסת נייר מקומטת ששוכבת כאן; כי אני זוכרת הכול, הכול, הכול; טוב מדי". כאשר אמן אינו מרוצה מעבודתו, הוא מקמט את פיסת הנייר עליה הוא עובד וזורק אותה. סוויפט מדמה את עצמה לפיסת הנייר של ג'ילנהול אותה הוא קימט, הזניח והשליך. בנוסף לכך, ישנו נושא מרכזי בשיר והוא שינוי. היא מתארת כאן מצב של לקיחת פיסה חלקה של נייר ומסבירה שלאחר שמקמטים אותה, היא אינה חוזרת לצורתה המקורית והדבר מבטא את היחסים שלה עם ג'ילנהול שהיו כל כך חזקים, עד שברגע שהם נפרדו, היא השתנתה לנצח. מעבר לכך, היא הצהירה שהיא התקשתה מאוד לכתוב את השיר הזה ופרסמה שבמקור אורכו היה למעלה מ-10 דקות. השיר "All Too Well" [אותו היה קשה לי לכתוב מבחינה רגשית] הוא שיר שלקח לי הרבה מאוד זמן לסנן ולקצר, היות והיה מלל רב שניסיתי להכניס בו, שיכל היה להספיק לאלבום שלם". — סוויפט בריאיון ל-Hollywood Life בבית השלישי, היא מספרת "הזמן לא יעוף, זה כאילו אני משותקת מזה; הייתי רוצה להיות שוב אני הישנה; אבל אני עדיין מנסה למצוא את זה". בעקבות היחסים של סוויפט וג'ילנהול, היא מרגישה שהיא השתנתה לחלוטין. האודיסיאה בת החודשיים הזו, שינתה את מי שהיא. היא מספרת שלרוע מזלה, היא כל כך שונה שקשה לה להבין מי היא הייתה לפני כן. היא מרגישה כאילו הזמן קפא. היא מאמינה שזמן יכול לרפא כאב, אך זה לא המקרה הפעם. המסר כאן מזכיר את זה שמופיעה בשיר "Sad Beautiful Tragic". בשתי השורות הבאות היא שרה "אחרי ימים מלאים בחולצות משובצות ולילות בהם הייתי שלך; עכשיו אתה שולח בחזרה את הדברים שלי ואני הולכת הביתה לבד", היא מדברת על השינוי בסגנון האופנה שלה לאחר שהתאהבה בג'ילנהול. לא רק שהיא החלה ללבוש חלק מהבגדים המשובצים שלו, אלא החלה ללבוש בגדים משובצים נוספים כדי להתאים לו. הדבר מציין כיצד היא שינתה חלקים מעצמה כדי לרצות אותו. בשורה הראשונה היא מתייחסת לקרבה העזה שהייתה ביניהם, הן מינית והן רגשית ומציינת שג'ייק היה בתפקיד השולט בשתיהן. עם זאת, כאשר הם נפרדו, היא לא איבדה רק את סגנון האופנה והחשיבה שהיא התרגלה אליהם, אלא את יכולתה ליהנות מעצמאות מוצלחת. הדבר מוזכר בשורות "הייתי רוצה להיות שוב אני הישנה; אבל אני עדיין מנסה למצוא את זה". הדבר מזכיר גם את שירה "Dear John". היא סוגרת את הבית עם 5 השורות "אבל אתה שומר על הצעיף הישן שלי; מאותו השבוע הראשון; כי זה מזכיר לך את התמימות; וזה מריח כמוני; אתה לא יכול להיפטר מזה; כי אתה זוכר את זה טוב מדי, כן". השורה הראשונה מדברת על אותו הצעיף אליו התייחסה מוקדם יותר בשיר. הצעיף בעל חשיבות גבוהה לג'ילנהול, שגם אחרי שהוא החזיר את כל שאר חפציה של סוויפט, הוא בחר לשמור אותו. הצעיף מסמל את הכמיהה והתשוקה שלו אליה. כלומר, סוויפט היא לא היחידה שנפגעת. הצעיף מהווה גם כחפץ נוסטלגי. לדבריה, ג'ילנהול מתגעגע לתמימות של אותה התקופה בחייו. הפזמון השלישי שונה מהראשון והשני, והוא מכיל בתוכו שלוש שורות: "כי הנה אנחנו שוב כשאהבתי אותך כל כך; עוד לפני שאיבדת את הדבר האמיתי היחיד שהכרת; זה היה נדיר, הייתי שם, אני זוכרת את זה טוב מדי". לדבריה, היחסים ביניהם היו היחסים האמיתיים היחידים שג'ילנהול ניהל. היא הסבירה כי שאר יחסיו עם הנשים האחרות "היו דברים קלים בהשוואה אליה". עכשיו כשהיא איננה והוא יהיה עם נשים אחרות, הוא כנראה יבין זאת. לחלופין, היא יכולה להתייחס גם לעצמה בגוף שני באומרה "עוד לפני שאיבדת את הדבר האמיתי היחיד שהכרת". כלומר, היא עצמה "איבדה את הדבר האמיתי היחיד שאי פעם הכירה". האאוטרו של השיר כולל בתוכו שלוש שורות, בדומה לפזמון השלישי: "רוח בשיערי, היית שם, אתה זוכר הכול; במורד המדרגות היית שם, אתה זוכר הכול; זה היה נדיר, הייתי שם, אני זוכרת את זה טוב מדי". סוויפט נזכרת ברגעים החשובים עליהם דיברה במהלך השיר: הנסיעה באור האדום עקב היסח הדעת והריקודים לאור המקרר בשעות הלילה המאוחרות. היא מסיימת אותו בנימה חיובית כשהיא מזכירה את הזמנים המיוחדים האלה. עם זאת, היא מסבירה כי "ג'ילנהול אולי לא הבין עד כמה רומן האהבה העצוב, היפה והטרגי הזה מיוחד", אך היא עצמה כן. היא יודעת שהקשר ביניהם הסתיים, אבל היא לא תשכח זאת בקלות. בסלנט שיבחו במיוחד את השיר, ונאמר שם ש-"All Too Well" הוא "ככל הנראה השיר המשובח ביותר בקטלוג השירים של סוויפט: הצורה בה היא מוסיפה פרטים חדשים על מערכת היחסים הנחרצת שלה, עד שהיא שרה אחת השורות הטובות ביותר שלה אי פעם ("והתקשרת אליי שוב רק כדי להפר אותי כמו הבטחה; (מעשה) כה אכזרי בשמה של הכנות") והעיבוד האיטי שלו מוכיחים זאת". בבילבורד שיבחו את השיר גם כן, תוך שנכתב שם כי "בדיוק ככה, סוויפט מצליחה למנף את עצמה: "All Too Well" והמילים שלו הם הדוגמה לכך. המנגינה שלו משתלבת בצורה מדוקדקת כמו ב-Speak Now ואפילו נוגעת בכמה מאותם נושאים שמוזכרים ב-"Mine", הלקוח מאותו האלבום". באיידולטור ציינו לשבח את השורות "אנחנו רוקדים סביב המטבח לאור המקרר" ו"אני פיסת נייר מקומטת ששוכבת כאן", תוך שתיארו אותו כשיר "דרמטי" ו"טוב". בפיצ'פורק דורג השיר במקום ב-57 ברשימת "200 השירים הטובים ביותר שיצאו בעשור השני של המאה ה-21", תוך שהוא תואר שם כ"שיר המבטא את האינטליגנציה רגשית שלה" ו"ככזה שבעזרתו היא מצליחה למצוא את היופי שבכאב". ברולינג סטון הוא דורג במקום ה-1 ברשימת "כל 206 השירים של טיילור סוויפט, לפי דירוג". ברשימה דומה שפורסמה על ידי NME, הוא דורג באותו המקום גם כן. מבחינה מסחרית, השיר זכה להצלחה רבה אף על פי שלא יצא כסינגל. ב-10 בנובמבר 2012, הוא נכנס למצעד הבילבורד הוט 100 ודורג במקום ה-80. במצעד שירי הקאנטרי זכה להצלחה רבה, כאשר דורג במקום ה-17. הוא שהה במצעד במשך ארבעה שבועות בסך הכול. במצעד הקאנטרי איירפליי זכה להצלחה פחותה, כאשר דורג במקום ה-58 בלבד, שם נשאר במשך שבוע אחד. במצעד שירי הקאנטרי הדיגיטליים דורג במקום השלישי, בעת ששירה "I Almost Do", דורג במקום הראשון. הוא שהה במצעד במשך שלושה שבועות. במצעד השירים הדיגיטליים דורג במקום ה-22, תוך ששהה שם במשך שבוע אחד. במצעדים הקנדיים זכה להצלחה, כאשר דורג במקום ה-59 בקנדה הוט 100. השיר שהה במצעד במשך שבועיים. במצעד שירי הדיגיטליים הצליח להתברג במקום ה-33, ונשאר במצעד במשך שבועיים גם כן. ב-23 ביולי 2018, העניק איגוד תעשיית ההקלטות האמריקאי (RIAA) לשיר את תואר הזהב, על מכירות של למעלה מ-500,000 עותקים במדינה, מה שהופך אותו לאחד מהשירים הראשונים בהיסטוריית המדינה שלא יצאו כסינגלים וקיבלו את התואר הזה. "All Too Well" הוא שירה של סוויפט שספג את מרבית השבחים ממבקרי המוזיקה. לעיתים קרובות, הוא מדורג ברשימות שונות שמפורסמות הן על ידי מבקרי המוזיקה והן על ידי מעריציה. רוב שפילד מרולינג סטון תיאר אותו כ"שיר הטוב ביותר בקטלוג של סוויפט" וכתב: "אף שיר אחר לא עושה עבודה כה טובה כמו שהשיר הזה עושה". שפילד תיאר את השיר גם כ"שיר הטוב ביותר שיצא בעשור השני של המאה ה-21". האנה מילריאה מ-NME דירגה את השיר במקום הראשון ברשימת "השירים הטובים ביותר של טיילור סוויפט, לפי דירוג", ותיארה אותו כ"מגנום אופוס" שלה, תוך שטענה כי מדובר ב"אות מופת שמוכיח את עוצמת כתיבת השירים שלה". היא הוסיפה ואמרה כי: "הבלדה הזו מעבירה את כאב הלב הנובע מפרידה כואבת וכוללת בתוכה סיפור על צעיפים אבודים, ימי סתיו ומערכת יחסים שידעה עליות ומורדות". ברולינג סטון דורג השיר במקום ה-29 ברשימת "100 השירים הגדולים ביותר של המאה עד כה" שפורסמה בשנת 2018, ובמקום ה-5 ברשימת "100 השירים הטובים ביותר שיצאו בעשור השני של המאה ה-21". "All Too Well" הופיע ברשימות סוף העשור של Uproxx (מקום 10), Stereogum (מקום 14), ופיצ'פורק (מקום 57). הוא נכלל ברשימות סוף העשור (לא מדורגות) של טיים, ו-Parade. הוא גם דורג במקום ה-13 ברשימת "25 השירים המובילים של העשור השני של המאה ה-21" על פי NPR, שהורכבה לפי בחירת הקהל. הסופרת קייטלין טיפאני מ-The Verge תיארה את הצעיף המוזכר בשיר כ"גטסבי הגדול של זמננו". סוויפט דיברה על הפופולריות הבלתי צפויה שלו במהלך סיבוב ההופעות החמישי שלה "Reputation Stadium Tour", שנועד לקדם את אלבום האולפן השישי שלה, Reputation. סוויפט שיתפה כמה חלקים מהגרסה הראשונית שלו במהדורה מיוחדת של אלבומה, Lover. כל הקרדיטים שלהלן לקוחים מהערות האלבום של Red. סוויפט הקליטה מחדש שתי גרסאות של "All Too Well" עבור אלבום ההוצאה החוזרת השני שלה, Red (Taylor's Version) (2021). הראשונה, "All Too Well (Taylor's Version)", היא הקלטה חוזרת של הרצועה מ-2012; השנייה, "All Too Well (10 Minute Version)", היא הגרסה המלאה של השיר, המכילה את הבתים והלחנים המקוריים שלו לפני שהם נערכו. סוויפט הוציאה את גרסת 10 הדקות להורדה דיגיטלית ולסטרימינג, כסינגל שיווקי מ-Red (Taylor's Version) ב-15 בנובמבר 2021, בהוצאת ריפבליק רקורדס. יממה לאחר יציאתו הדיגיטלית, ביצעה סוויפט את השיר לאחר הקרנת הבכורה של הסרט, All Too Well: The Short Film ובסאטרדיי נייט לייב למחרת, בלילה. "All Too Well (10 Minute Version)" זכה לביקורות נלהבות מטעם מבקרי המוזיקה, שרבים מהם שיבחו את המבנה שלו ואת הסיפור המורחב שלו. סוויפט השיגה מקומות ראשונים כפולים במצעדי האלבומים והשירים שבאוסטרליה, קנדה, אירלנד, ניו זילנד וארצות הברית, כאשר Red (Taylor's Version) ו-"All Too Well (10 Minute Version)" הגיעו למקומות הראשונים בו-זמנית באותם המצעדים; All Too Well (10 Minute Version) הפך לשיר הארוך ביותר בהיסטוריה שהגיע לראש כל המצעדים האלה. לפני ש-"All Too Well" קוצר לגרסה באורך 10 דקות ולאחר מכן לגרסה באורך 5 דקות ו-28 שניות, הסבירה הפזמונאית האמריקאית ליז רוז, עימה כתבה סוויפט את השיר, שלפי זיכרונה הוא היה "שיר באורך של 20 דקות". סוויפט דיברה על השיר לראשונה ב-2010 במהלך סיבוב ההופעות השני שלה, "Speak Now World Tour". ב-18 ביוני 2021, סוויפט הודיעה כי Red (Taylor's Version), ההוצאה החוזרת של אלבום האולפן הרביעי שלה Red, תצא לאור ב-19 בנובמבר 2021, בעקבות מחלוקת המאסטרס שלה. האלבום כולל את כל 30 השירים שנועדו במקור להיות ב-Red. לצד ההכרזה על האלבום, סוויפט דיברה על גרסה באורך 10 דקות לשיר שתיכלל באלבום גם כם. עיתונאים שונים לקחו זאת כאישור לכך שהגרסה המיוחלת בת 10 דקות של "All Too Well" הרצועה החמישית באלבום, תיכלל כחלק מרשימת הרצועות של האלבום שהוקלט מחדש. ב-6 באוגוסט הדבר אושר באופן רשמי, כאשר סוויפט חשפה את רשימת הרצועות של Red (Taylor's Version), עם "All Too Well (10 Minute Version)", בתור הרצועה ה-30 והאחרונה באלבום. All Too Well (10 Minute Version) הופץ כסינגל שיווקי בחנות האינטרנט של סוויפט ב-15 בנובמבר 2021, אך ורק בארצות הברית. גרסת הלייב של All Too Well: The Short Film הופצה לחנות האייטונס באותו היום. היא הגיעה בשיאה למקום השני במצעד האייטונס האמריקאי. גרסה אקוסטית בשם "Sad Girl Autumn", שהוקלטה באולפני לונג פאונד של ארון דסנר בעמק ההדסון, יצאה לאור ב-17 בנובמבר. הזיכרונות הם המוטיב המרכזי ב-"All Too Well". השיר מסתמך על פרטים של עלייתה ונפילתה של מערכת יחסים רומנטית, שחקוקה בזיכרון. מלבד אזכור פרטים נוספים, "All Too Well (10 Minute Version)" מספק הקשר ותוכן רב יותר מהגרסה באורך 5 הדקות. בגרסה הלא מקוצרת, סוויפט מכירה בהפרש הגילים בינה לבין בן זוגה מספר פעמים, ומציינת כיצד הוא השתמש באותו ההפרש כתירוץ להיפרד ממנה אך המשיך לצאת עם נשים בגילה. סוויפט נזכרת ב"הצטברות ועוצמת ההתאהבות" ומכירה בתמימות שלה. "All Too Well (10 Minute Version)" זכה לשבחים ביקורתיים נרחבים, ותואר בידי מבקרים רבים כרצועה הבולטת ביותר ב-Red (Taylor's Version) וכגולת הכותרת בקריירה של סוויפט. רוב שפילד מרולינג סטון שיבח את הגרסה באורך 10 הדקות על כך שהיא מעוררת רגשות עזים, יותר מהגרסה המקורית באורך 5 הדקות: "[זה] מסכם את סוויפט במיטבה המוחלט". הלן בראון מאינדפנדנט הצהירה שהשיר פמיניסטי יותר עם המילים החדשות שלו. האנה מלריאה מ-NME אף על פי שאורכו רב, "All Too Well (10 Minute Version)" מאשש את מקומו כ"אפוס", הכולל כישורי סיפורת, ביצועים קוליים ושימוש בכלי נגינה. בת' קירקברייד מ-Clash, תיארה את השיר כ"אפוס" והוסיפה שהוא "יירשם בדפי ההיסטוריה כאחד משירי הפרידה הטובים ביותר שנכתבו אי פעם". קייט סולומון מ-i כתבה שניתן לרגיש את הכאב בשיר, תוך שהוסיפה שניתן לחוש אותה באמצעות קולה של סוויפט. כריס וילמן מווראייטי כינה את השיר כ"גביע הקדוש" של סוויפט, והרגיש שמח שהזמרת לא זנחה את המילים המקוריות, שהופכות את השיר ל"בלדה עוצמתית שזורמת בתודעה". בהמשך, הוסיף שמילותיו מלאות בהתייחסויות ופרטים נוספים של קו הסיפור של השיר. פול ברידג'ווטר מ-The Line of Best Fit סבר שהגרסה באורך 10 הדקות "מרתקת כמו שהיא נוגעת ללב" והוסיף שהיא "מצליחה לבטא תהליך כתיבת השירים וההקלטה [של סוויפט]". הוא טען שהגרסה הארוכה מעצימה את הדרמה והרגש של הגרסה המקורית. ג'ונתן קיף מ-Slant Magazine ביקר את השיר והצהיר: "בעוד שהגרסה באורך 5 הדקות מתמקדת אך ורק בקתרזיס ממערכת יחסים כואבת, הגרסה באורך 10 הדקות עוסקת באופן גלוי יותר באותו בן הזוג לשעבר שאחראי לכל הכאב הזה". בהמשך לכך, הוסיף שהגרסה באורך 10 הדקות בעל טון שונה מזו באורך 5 הדקות, כמו גם המשמעות של כל אחת מהן. בובי אוליבייה מ-Spin שיבח את השיר וכינה אותו כ"יצירה הטובה ביותר של סוויפט בתור כותבת שירים". מליסה רגוארי מ-USA Today אמרה שהשיר "כולל מילים הלקוחות מהאנציקלופדיות; דבר שגורם לתחושות שנושכות ופוצעות את המאזין בכנותן ובכאבן". ב-Sputnikmusic הסכימו ש-"All Too Well (10 Minute Version)" הוא "לא שיר פופ רגיל או שיר קאנטרי מלבב", אלא תיאור וביטוי של רגשותיה של סוויפט. בהמשך לכך, הגיעו למסקנה שבלדת הפרידה הזו מייצגת את ההרגלים של סוויפט ש"מבטאת את הרגשות הללו בדרכים נדירות במיוחד" בכתיבתה. לידיה בורגהם מניו זילנד הראלד אמרה שהמילים של השיר "מציירות תמונה חיה של רומנטיקה שלילית, שחותכת עמוק ולוכדת את השפה האוניברסלית של שברון לב". לינדזי זולאדז מניו יורק טיימס, הצהירה שמילות השיר עוסקות "בניסיון של אישה צעירה למצוא איזון במערכת יחסים שהתבססה על חוסר איזון כוחות שהיא לא הייתה מסוגלת להכיל עוד בהתחלה". לורה סנייפס מגרדיאן כינתה את השיר כרצועה "נוגעת ללב" והוסיפה שהיא "מציגה את בן הזוג לשעבר של סוויפט בסדרה של בתים שהולכים ונהיים רציניים יותר ויותר". סנייפ קישרה את השורה "חיילת שהשיבה חצי ממשקלה" ("soldier who's returning half her weight") להפרעת האכילה של סוויפט, ופירשה אותה כניסיון לביטוי הכאבים הפיזיים שמערכת היחסים הזו גרמו לה לחוות. ספנסר קורנהבר מאטלנטיק כתב ש-"All Too Well (10 Minute Version)" כולל יותר ספציפיות במילים שלו, שמשדרות "גם נוסטלגיה חמה וגם בוז קריר", ש"מצליחות להפנט, כשהקצב של סוויפט מחליק וגולש כנגד הקצב הפועם בהתמדה" והוסיף שהיא הצליחה לא ליצור תחושת "עומס" בגרסה ארוכה שכזו. קורנהבר התפעל מהאאוטרו (אנ') ומהמפעם של השיר. בביקורת פחות חיובית, אוליביה הורן מפיצ'פורק הרגישה שהשיר ארוך ועמוס מדי; הוא מערער הרגש שהיה ניתן לחוות ב-"All Too Well" ‏(2012). בהסכמה, לינדזי זולאדז העדיפה את גרסת 5 הדקות, אך העריכה את גרסת 10 הדקות, תוך שציינה לשבח את המסרים המהולים בניואנסים אודות רגשות נשיים ויחסים חברתיים. "All Too Well (10 Minute Version)" נכלל במספר רשימות סוף שנה של השירים הטובים ביותר של 2021. ב-5 בנובמבר 2021, פרסמה סוויפט טיזר של סרט קצר בבימויה שבוסס על הגרסה באורך 10 הדקות של השיר, ששמו All Too Well: The Short Film. בסרט הקצר מככבים סיידי סינק ודילן או'בריאן, כזוג בקשר רומנטי שמתפרק בסופו של דבר; סוויפט מופיעה בסרט גם כן, בתפקיד משני. הוא שודר ברחבי העולם בשידור חי ביוטיוב בשעה 19:00 ב-12 בנובמבר 2021. "All Too Well (Taylor's Version)" הופיע לראשונה במקום הראשון במצעד הסינגלים האוסטרלי לצד Red (Taylor's Version) שהופיע לראשונה במקום הראשון במצעד האלבומים האוסטרלי, מה שזיכה אותו בפעם הרביעית ב"צ'ארט דאבל". בהמשך לכך, השיגה סוויפט "צ'ארט דאבל" באירלנד; "All Too Well (Taylor's Version)" היה לשירה השני שהצליח להגיע למקום הראשון במצעד הסינגלים האירי לאחר ש-"Look What You Made Me Do" עשה זאת בשנת 2017. השיר היה לשמיני של סוויפט שהגיע למקום הראשון בקנדה הוט 100, ודורג במקום השלישי במצעד הסינגלים הבריטי; השיר הארוך ביותר שהגיע לשלישייה הפותחת במצעד. במצעד הבילבורד הוט 100, "All Too Well (Taylor's Version)" היה לשירה השמיני של סוויפט שהגיע למקום הראשון, עם 54.4 מיליון השמעות ו-57,800 עותקים דיגיטליים שנמכרו; עם זאת, הוא לא נשלח לרדיו. "All Too Well (Taylor's Version)" הפך לשיר הארוך ביותר בהיסטוריה שהגיע לראש המצעד, כשהוא שובר את השיא של "American Pie (Parts I & II)" מאת דון מקליין משנת 1972; שיא שצוין בגינס שיאי עולם. באותו השבוע בו הגיע השיר למקום הראשון במצעד הבילבורד הוט 100, Red (Taylor's Version) הגיע למקום הראשון במצעד הבילבורד 200. זו הייתה הפעם השלישית בה הצליחה סוויפט להגיע למקום הראשון בשני המצעדים בו-זמנית; שיא של כל הזמנים. "All Too Well (Taylor's Version)" היה שירה ה-30 שנכנס לעשירייה הפותחת ובכך הפכה לאמן השישי בהיסטוריה שהגיע לאבן הדרך הזו. כמו כן, הוא היה לשירה החמישי שהגיע למקום הראשון במצעד שירי הסטרימינג של בילבורד ולמקום ה-23 במצעד השירים הדיגיטליים של בילבורד, והרחיב את השיא שלה כמוזיקאית עם מרבית השירים שהגיעו למקום הראשון בשניהם כאחד. "All Too Well (Taylor's Version)" הוא השיר התשיעי של סוויפט שהגיע למקום הראשון במצעד שירי הקאנטרי של בילבורד, כמו גם ה-18 שהגיע למקום הראשון במצעד שירי הקאנטרי הדיגיטליים והשישי שהגיע למקום הראשון במצעד שירי הסטרימינג (קאנטרי); שיא של כל הזמנים. כשדון מקליין, נשאל על כך שהשיא שלו שנשבר על ידי סוויפט בריאיון לבילבורד, הוא הצהיר: "יש מה לומר על שיר גדול (כזה) שיש לו כוח והשפעה. 'American Pie' החזיק בשיא במשך 50 שנים ועכשיו, טיילור סוויפט הוציאה את השיר הזה. יצירה היסטורית של אמנות. בואו נודה בזה, אף אחד לא רוצה להפסיד את השיא, אך אם הייתי צריך לאבד אותו למישהו, אני בטוח שמח שזה היה לזמר/ת או כותב/ת שירים נהדר/ת כמו טיילור". מידע על היצירה "All Too Well" באתר מיוזיק בריינז גרסאות נוספות ל"All Too Well" באתר SecondHandSongs שותף להפקה של הגרסה הקצרה יותר, באורך 5 דקות של השיר בלבד. מעוצב "(Taylor's Version) (from the Vault)" הועמד בשם "All Too Well (10 Minute Version) (Taylor's Version) (The Short Film)". הביצועים המסחריים של גרסאות 5 הדקות ו-10 הדקות שולבו ברוב המצעדים הבינלאומיים. השירים אוחדו לגרסה אחת, שכונתה "All Too Well (Taylor's Version)" או "All Too Well (10 Minute Version)". סוויפט השיגה "צ'ארט דאבל" ב-2014 (עם 1989 ו-"Blank Space"), 2020 (פעמיים; עם Folklore ו-"Cardigan", ו-Evermore ו-"Willow"). אחרי "Cardigan" ו-Folklore, ו-"Willow" ו-Evermore, שניהם ב-2020. Rebecca Farley, This Is The Best Taylor Swift Song, No Arguing About It, www.refinery29.com (באנגלית) Release group “Red” by Taylor Swift - MusicBrainz, musicbrainz.org Red (Deluxe Edition), נבדק ב-2020-07-23 Red - Taylor Swift | Songs, Reviews, Credits | AllMusic (באנגלית אמריקאית), נבדק ב-2020-07-23 Paige Skinner, From Irving to Nashville to a Grammy: Songwriter Liz Rose Crushes It, Dallas Observer, ‏2019-02-06 Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) Taylor Swift, Billboard Taylor Swift - All Too Well Taylor Swift Reveals 'All Too Well' Short Film Is Coming Very Soon, Billboard (באנגלית) - YouTube, www.youtube.com Brian Mansfield, Special for USA TODAY, Taylor Swift sees 'Red' all over, USA TODAY (באנגלית אמריקאית) Swift Collaboration: Liz Rose Reveals Secrets Behind Taylor's Early Hits, yahoo.com (באנגלית אמריקאית) 10207037939562084, "I Love Living a Life That I Can Write About": Talking with Taylor Swift, Artist of the Year, Popdust, ‏2012-12-11 (באנגלית) Yes, Taylor Swift Recorded a 10-Minute Version of 'All Too Well' (With a Swear Word), Billboard (באנגלית) Billy DukesPublished: October 23, 2012, Hidden Messages in Taylor Swift's 'Red' Liner Notes Revealed, Taste of Country (באנגלית) Kaitlyn Tiffany, With fall comes the return of a fantastic pop culture mystery, The Verge, ‏2017-10-17 (באנגלית) Brittany Spanos, Brittany Spanos, Ex-Factor: Taylor Swift's Best Songs About Former Boyfriends, Rolling Stone, ‏2016-08-22 (באנגלית אמריקאית) Jonathan Keefe, Review: Taylor Swift, Red (באנגלית אמריקאית) Taylor Swift – All Too Well (באנגלית), נבדק ב-2021-01-02 10207037939562084, "I Love Living a Life That I Can Write About": Talking with Taylor Swift, Artist of the Year, Popdust, ‏2012-12-11 (באנגלית) r/TaylorSwift - All Too Well Journal Pages from Lover Deluxe Editions, reddit (באנגלית אמריקאית) Lover by Taylor Swift, Genius (באנגלית) Taylor Swift – All Too Well (באנגלית), נבדק ב-2020-07-23 I walked through the door with you / The air was cold / But something 'bout it felt like home somehow, and I, Genius (באנגלית) Jake Gyllenhaal, IMDb Taylor Swift – We Are Never Ever Getting Back Together (באנגלית), נבדק ב-2021-01-02 Does Maggie Gyllenhaal Have Taylor Swift’s Scarf? | WWHL - YouTube, www.youtube.com Oh, your sweet disposition / And my wide-eyed gaze / We're singing in the car getting lost upstate, Genius (באנגלית) The Temper Trap – Sweet Disposition (באנגלית), נבדק ב-2021-01-02 Taylor Swift, Jake Gyllenhaal Go Apple Picking, Us Weekly, ‏2010-10-26 (באנגלית אמריקאית) Autumn leaves falling down like pieces into place / And I can picture it after all these days, Genius (באנגלית) Like the colors in autumn, so bright / Just before they lose it all, Genius (באנגלית) And I know it's long gone, Genius (באנגלית) You almost ran the red 'cause you were looking over at me, Genius (באנגלית) Mark Knopfler – Romeo And Juliet (באנגלית), נבדק ב-2021-01-02 So it goes / He can't keep his wild eyes on the road (Mmm), Genius (באנגלית) Wind in my hair, I was there, I remember it all too well, Genius (באנגלית) Jake Gyllenhaal on Instagram: “I’ve worn my glasses ever since I parted my hair meticulously with gel (see above), which is why NEW EYES has always been near and dear to…”, Instagram (באנגלית) And your mother's telling stories 'bout you on the tee-ball team, Genius (באנגלית) Jake Gyllenhaal on Being Single - YouTube, www.youtube.com Matt Nathanson, Genius (באנגלית) Matt Nathanson – I Saw (באנגלית), נבדק ב-2021-01-02 she’s definitely a fan… and now she’s a thief - Matt Nathanson 'Cause there we are again in the middle of the night / We're dancing round the kitchen in the refrigerator light / Down the stairs, I was there, I remember it all too well, yeah, Genius (באנגלית) משמעות המילה "בתרגום" היא שהשניים (סוויפט ובן זוגה) הפסיקו להבין זה את זה. Maybe we got lost in translation / Maybe I asked for too much / But maybe this thing was a masterpiece / 'Til you tore it all up / Running scared, I was there, I remember it all too well, Genius (באנגלית) Lost in Translation, 2003-10-03, נבדק ב-2021-01-02 Hannah Yasharoff and David Oliver, Taylor Swift's 50 best lyrics, definitively ranked (including 'Evermore'), USA TODAY (באנגלית אמריקאית) Abrar Al-Heeti, Taylor Swift's best lyrics, from Evermore to her debut album, CNET (באנגלית) 25 of Taylor Swift’s Most Poetic Lyrics of All Time, pulp (באנגלית אמריקאית) Taylor Swift's 21 Best Song Lyrics Of All Time, Access (באנגלית) Taylor Swift – The Moment I Knew (באנגלית), נבדק ב-2021-01-02 I'm a crumpled up piece of paper lying here / 'Cause I remember it all, all, all / Too well, Genius (באנגלית) Taylor Swift Reveals ‘All Too Well’ Hard To Write — About Jake Gyllenhaal?, Hollywood Life, ‏2012-10-22 בשפות מסוימות, ובמיוחד באנגלית, משמשת המילה אודיסיאה לתיאור מסע ארוך ורב תלאות. Time won't fly, it's like I'm paralyzed by it / I'd like to be my old self again / But I'm still trying to find it, Genius (באנגלית) Taylor Swift – Sad Beautiful Tragic (באנגלית), נבדק ב-2021-01-03 After plaid shirt days and nights when you made me your own / Now you mail back my things and I walk home alone, Genius (באנגלית) Taylor Swift – Dear John (באנגלית), נבדק ב-2021-01-03 But you keep my old scarf / From that very first week / 'Cause it reminds you of innocence / And it smells like me / You can't get rid of it / 'Cause you remember it all too well, yeah, Genius (באנגלית) 'Cause there we are again when I loved you so / Back before you lost the one real thing you've ever known / It was rare, I was there, I remember it all too well, Genius (באנגלית) Wind in my hair, you were there, you remember it all / Down the stairs, you were there, you remember it all / It was rare, I was there, I remember it all too well, Genius (באנגלית) Taylor Swift, 'Red': Track-By-Track Review, Billboard (באנגלית) Taylor Swift’s ‘Red’: Album Review, idolator, ‏2012-10-22 Pitchfork, The 200 Best Songs of the 2010s, Pitchfork (באנגלית אמריקאית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) The 10 Best Songs of the 2010s, Time The 100 Greatest Songs of the Century - So Far, Rolling Stone, ‏2018-06-28 (באנגלית אמריקאית) Rob Sheffield, Rob Sheffield, Rob Sheffield's 50 Best Songs of the 2010s, Rolling Stone, ‏2019-12-23 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Lauren McCarthy, All Of Taylor Swift's Track 5 Songs, Ranked, Nylon (באנגלית) Jessica Sager, 50 Best Songs of the 2010s That We'll Be Listening to For Decades to Come, Parade: Entertainment, Recipes, Health, Life, Holidays, ‏2019-12-26 (באנגלית) All 158 Taylor Swift Songs, Ranked, pastemagazine.com, ‏2020-02-05 (באנגלית) The 200 Best Songs Of The 2010s - Stereogum, web.archive.org, ‏2019-11-06 The 100 Best Songs Of The 2010s, Ranked, UPROXX, ‏2019-10-09 (באנגלית אמריקאית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) The Hot 100 Chart, Billboard Hot Country Songs Chart, Billboard Taylor Swift - Country Chart All Songs Country Airplay Chart, Billboard Country Digital Song Sales Chart, Billboard COUNTRY DIGITAL SONG SALES - Taylor Swift Digital Song Sales Chart, Billboard Billboard Canadian Hot 100 Chart, Billboard Taylor Swift - Canada Hot 100 All Songs Canadian Digital Song Sales Chart, Billboard The 100 Best Songs of the 2010s, Rolling Stone, ‏2019-12-04 (באנגלית אמריקאית) The 2010s: NPR Listeners Pick Their Top Songs Of The Decade : All Songs Considered, NPR.org (באנגלית) Taylor Swift Shares 'All Too Well' Teaser From Netflix Concert Film: 'Moments Like This Defined the Tour', Billboard (באנגלית) Chris Willman, Chris Willman, Taylor Swift Turns ‘Red’ Again With Third Song from New Album: ‘The Archer’ (Listen), Variety, ‏2019-07-23 (באנגלית אמריקאית) Red (CD album liner notes). Taylor Swift. Nashville: Big Machine Records / Universal Music Group. 2012. 0602537173051. Award, BPI (באנגלית) "Portuguese single certifications – Taylor Swift – All Too Well" Red (Taylor’s Version) (+ A Message From Taylor) by Taylor Swift (באנגלית אמריקאית), 2021-11-12, נבדק ב-2021-11-18 Taylor Swift debuts All Too Well short film with surprise performance | EW.com, web.archive.org, ‏2021-11-13 Lauren Huff November 22, 2021 at 05:05 PM EST, Taylor Swift's 10-minute version of 'All Too Well' is the longest song to ever top the Hot 100, EW.com (באנגלית) Hollywood Life Staff, Taylor Swift Reveals ‘All Too Well’ Hard To Write — About Jake Gyllenhaal?, Hollywood Life, ‏2012-10-22 (באנגלית אמריקאית) Taylor Swift says 10-minute version of ‘All Too Well’ is the original version she wrote at 21, NME, ‏2021-11-12 (באנגלית בריטית) Taylor Swift sees 'Red' all over, web.archive.org, ‏2013-01-27 Jason Lipshutz, Taylor Swift Announces ‘Red’ As Next Re-Recorded Album, Shares Release Date, Billboard, ‏2021-06-18 (באנגלית אמריקאית) Taylor Swift Announces Red (Taylor's Version) with 30 Songs | PEOPLE.com, web.archive.org, ‏2021-06-18 Hannah Dailey, Taylor Swift Unveils ‘Red (Taylor’s Version)’ Tracklist: ‘I Can’t Wait to Dust Off Our Highest Hopes’, Billboard, ‏2021-08-06 (באנגלית אמריקאית) Chris Willman, Chris Willman, Taylor Swift Locks Down Jimmy Fallon, Seth Meyers Appearances for ‘Red’ Release Night, Variety, ‏2021-11-04 (באנגלית אמריקאית) All Too Well (10 Minute Version) (Taylor's Version) (From The Vault) …, archive.vn, ‏2021-11-16 All Too Well (10 Minute Version) (Taylor's Version) [Live Acoustic] - Single by Taylor Swift on iTunes (באנגלית אמריקאית), 2021-11-15, נבדק ב-2021-11-18 Katie Atkinson, Taylor Swift Releases an Even Sadder Version of ‘All Too Well’ for ‘Sad Girl Autumn’: Listen, Billboard, ‏2021-11-18 (באנגלית אמריקאית) Zoladz, Lindsay (2021-11-15). "Taylor Swift's 'All Too Well' and the Weaponization of Memory". The New York Times (באנגלית אמריקאית). ISSN 0362-4331. נבדק ב-2022-01-10. Alejandra Gularte, ‘All Too Well (10-Minute Version)’ Is Everything We Hoped For, Vulture, ‏2021-11-12 (באנגלית אמריקאית) Gary Trust, Taylor Swift’s ‘All Too Well (Taylor’s Version)’ Soars In at No. 1 on Billboard Hot 100, Billboard, ‏2021-11-22 (באנגלית אמריקאית) Review: Red (Taylor's Version) - Rolling Stone, web.archive.org, ‏2021-11-12 Taylor Swift review, Red (Taylor’s Version) – A better, brighter version of a terrific pop album | The Independent, web.archive.org, ‏2021-11-12 Taylor Swift – 'Red (Taylor's Version)' review: a retread of heartbreak, web.archive.org, ‏2021-11-12 Taylor Swift - Red (Taylor's Version) | Reviews | Clash Magazine, web.archive.org, ‏2021-11-12 Taylor Swift, Red (Taylor's Version), review: How brilliant she is when her heart is in tatters, web.archive.org, ‏2021-11-12 Taylor Swift's 'Red' Vault Tracks Are All Too Swell: Album Review - Variety, web.archive.org, ‏2021-11-13 Taylor Swift - Red (Taylor's Version) | Album Review | Line of Best Fit, web.archive.org, ‏2021-11-12 Taylor Swift ‘Red (Taylor’s Version)’ Review: A Refinement of Pop Instincts, web.archive.org, ‏2021-11-17 Taylor Swift, 'Red (Taylor's Version)': Album Review, web.archive.org, ‏2021-11-12 Taylor Swift 'Red': All the highlights on her rerecorded triumph, web.archive.org, ‏2021-11-12 Review: Taylor Swift - Red (Taylor’s Version) | Sputnikmusic, archive.ph, ‏2021-11-18 Red (Taylor's version) review: Why Red is Taylor Swift's magnum opus - NZ Herald, web.archive.org, ‏2021-11-12 Taylor Swift: Red (Taylor’s Version) review – getting back together with a classic | Taylor Swift | The Guardian, web.archive.org, ‏2021-11-12 Spencer Kornhaber, On 'SNL,' Taylor Swift Stopped Time, The Atlantic, ‏2021-11-14 (באנגלית) Taylor Swift: Red (Taylor’s Version) Album Review | Pitchfork, web.archive.org, ‏2021-11-15 "The 100 Best Songs of 2021: Staff List". Billboard. 2021-12-07. נבדק ב-2021-12-07. Pareles, Jon; Caramanica, Jon; Zoladz, Lindsay (2021-12-07). "Best Songs of 2021". The New York Times (באנגלית אמריקאית). ISSN 0362-4331. נבדק ב-2021-12-07. Willman, Chris (31 בדצמבר 2021). "The Best Songs of 2021". Variety. נבדק ב-2022-01-01. {{cite web}}: (עזרה) Chow, Andrew R.; Lang, Cady (5 בדצמבר 2021). "The 10 Best Songs of 2021". Time. נבדק ב-5 בדצמבר 2021. {{cite journal}}: (עזרה)תחזוקה - ציטוט: url-status (link) Blistein, Jon; Bernstein, Jonathan; Chan, Tim; Conteh, Mankaprr; Dolan, Jon; Dukes, Will; Freeman, Jon; Grow, Kory; Hudak, Joseph; Kwak, Kristine; Leight, Elias; Lopez, Julyssa; Martoccio, Angie; Sheffield, Rob; Reeves, Mosi; Shteamer, Hank; Vozick-Levinson, Simon (2021-12-06). "The 50 Best Songs of 2021". Rolling Stone (באנגלית אמריקאית). נבדק ב-2021-12-06. Rob Sheffield, Rob Sheffield, Rob Sheffield's Top 25 Songs of 2021, Rolling Stone, ‏2021-12-22 (באנגלית אמריקאית) "Top 50 Songs of 2021". Consequence (באנגלית אמריקאית). 2021-12-06. נבדק ב-2021-12-07. "The Genius Community's 50 Best Songs Of 2021". Genius (באנגלית). נבדק ב-2022-01-03. Ahlgrim, Callie. "The best songs of 2021". Insider (באנגלית אמריקאית). נבדק ב-2021-12-11. Harris, LaTesha (2 בדצמבר 2021). "The Best Music of 2021". NPR Music. נבדק ב-5 בדצמבר 2021. {{cite web}}: (עזרה) "The Best Songs of 2021". The Ringer. 9 בדצמבר 2021. {{cite web}}: (עזרה) "The 21 best albums and songs of 2021". BBC News (באנגלית בריטית). 2021-12-23. נבדק ב-2022-07-02. Condé Nast, Taylor Swift's 10 best (and worst, if that's even possible) songs of all time, Glamour UK, ‏2021-12-13 (באנגלית בריטית) Taylor Swift - All Too Well: The Short Film, נבדק ב-2021-11-18 Taylor Swift’s 10-minute “All Too Well” is longest song to reach No.1 | Guinness World Records, web.archive.org, ‏2021-11-29 Andrew Trendell, BandLab NME Awards 2022: Full list of nominations revealed, NME, ‏2022-01-27 (באנגלית בריטית) Carolyn Giardina,Ryan Gajewski, Carolyn Giardina, Ryan Gajewski, ‘Dune,’ ‘Nightmare Alley,’ ‘No Time to Die’ Win Art Directors Guild Awards, The Hollywood Reporter, ‏2022-03-06 (באנגלית אמריקאית) 2022 iHeartRadio Music Awards: See The Full List Of Winners, iHeart (באנגלית) Ryan Gajewski, Kids’ Choice Awards: ‘Spider-Man: No Way Home’ Wins Big; Dr. Jill Biden Speaks, The Hollywood Reporter, ‏2022-04-10 (באנגלית אמריקאית) รูปที่ 11/20 จากอัลบั้มรวมรูปภาพของ JOOX Thailand Music Awards 2022 เปิดโหวตแล้ว! พร้อมสุดยอดรางวัลดนตรีแห่งปี 12 สาขา, www.sanook.com/music/, ‏2022-04-29 (בתאית) Daniel Montgomery, MTV VMAs 2022: See the full winners list, GoldDerby, ‏2022-08-29 (באנגלית אמריקאית) See the Complete List of MTV EMA 2022 Nominees, www.mtvema.com (באנגלית) Promonews, UK Music Video Awards 2022: all the nominations for this year's UKMVAs | News, Promonewstv (באנגלית) Paul Grein, Bad Bunny Leads 2022 American Music Awards Nominations: Full List, Billboard, ‏2022-10-13 (באנגלית אמריקאית) Jordan Moreau, Grammy Winners 2023: Full List, Variety, ‏2023-02-05 (באנגלית אמריקאית) Daniel Montgomery,Denton Davidson,Joyce Eng,Ray Richmond,Christopher Rosen,Marcus James Dixon, Daniel Montgomery, Denton Davidson, Joyce Eng, Ray Richmond, Christopher Rosen, Marcus James Dixon, 2023 Gold Derby Music Awards nominations: Taylor Swift leads with 11, GoldDerby, ‏2022-11-30 (באנגלית אמריקאית) "2023 NOMINEES" Taylor Swift Snags Australian Chart Double – Billboard, web.archive.org, ‏2021-11-19 Taylor Swift scores Irish charts double, web.archive.org, ‏2021-11-20 Taylor Swift lands eighth UK number one album with re-recorded Red - BBC News, web.archive.org, ‏2021-11-20 Taylor Swift’s 10-minute “All Too Well” is longest song to reach No.1, Guinness World Records, ‏2021-11-26 (באנגלית בריטית) Jim Asker, Taylor Swift Rules Country Charts With Re-Recorded ‘Red’ Album & ‘All Too Well’ Single, Billboard, ‏2021-11-23 (באנגלית אמריקאית) Condé Nast, Taylor Swift Sets New Record for Longest No. 1 Song With “All Too Well (10 Minute Version)”, Pitchfork, ‏2021-11-22 (באנגלית אמריקאית) CERTIFICADOS, Pro-Música Brasil (ב־Brazilian Portuguese) ALL TOO WELL (SAD GIRL AUTUMN VERSION) - RECORDED AT LONG POND STUDIOS, Taylor Swift Official Store (באנגלית)